Si inot na namidbid kan siya 17 anyos kan magluwas sa palatastas kan Coca-Cola taon 2005. Matapos kaini, siya nagpaluwas kan saiyang pinakainot na album na dara an pangaran niya, Nikki Gil, kan parehong taon sa irarom kan EMI Philippines kun sain an "Sakayan ng Jeep" an tagadarang kanta kaining album. Kan 2006, pinakarhay ini asin ipinaluwas girarayna igwa nin kaibang kanta, an "Glowing Inside". Kan 2006, an EMI Philippines asin Walt Disney Records kinua si Nikki kaiba an iba pang Asyanong mga artista (si Vince Chong kan Malaysia asin Alicia Pan Singapore) tanganing kantahon asin magluwas sa music video kan "High School Musical", sarong produksyon kan Disney Channel. Si Nikki nagkanta man kan "Breaking Free" asin "Gotta Go My Own Way" sa album nin produksyon.